Metello

Metello – 1970 m. režisieriaus Mauro Bolognini sukurta drama, demonstruota Kanų kino festivalyje 

 Pagrindiniai aktoriai 
 Aktorius – vaidmuo
 Massimo Ranieri – Metelo
 Ottavia Piccolo – Ersilija
 Frank Wolff – Beto
 Tina Aumont – Idina
 Lucia Bose – Viola
 Pino Colizzi – Renzoli
 Mariano Rigillo – Olindo
 Luigi Diberti – Lipi

 Turinys 

Filmo veiksmas vyksta 19 amžiaus pabaigos Italijoje. Anksti tapęs našlaičiu Metello užaugo pas globėjus kaime, o sulaukęs 17-os persikėlė į Florenciją, kur tapo mūrininku. Jis buvo užmezgęs romaną su vyresne amžiumi našle Viola, tačiau ryšys nutrūko jam išėjus tarnauti į kariuomenę. Grįžęs po kelerių metų, Metelo randa šią ištekėjusią ir auginančią sūnų, kurio tėvas jis greičiausiai yra.

Už dalyvavimą neramumuose Metelo nuteisiamas kalėti pusantrų metų, o išėjęs į laisvę veda jauną merginą Ersiliją, kurią per tuos neramumus išgelbėjo. Jiedu susilaukia sūnaus, tačiau Metelo ilgainiui vėl grįžta prie savo buvusių „kovos draugų“. Jis tampa vienu iš streiko organizatorių, baigiasi pinigai, kas taip pat pradeda griauti jo šeimą. Negana to, Metelo tampa neištikimas su kaimyne, apie ką žmona netrunka sužinoti. Ersilija priversta viena išlaikyti šeimą, o sūnų atiduoti auginti motinai. Pinigų trūkumas ir spaudimas nutraukti streiką vis auga, dalis darbininkų pasiduoda ir galiausiai streikas baigiasi. Metelo grįžta namo ir spėja susitaikyti su žmona, nes vėl suimamas ir nuteisiamas už neramumų kurstymą. Filmo pabaigoje beišlaukianti Ersilija su sūnumi sutinka Metelo prie kalėjimo vartų ir pasakoja, kad išvakarėse pasiuntinukas jai perdavė voką su pinigais, o ši pro langą matė pasiturinčią moterį. Suprasdamas, kad tai buvo Viola, Metelo pavadina ją fėja...

 Apdovanojimai 
MetaiApdovanojimasKategorijaAsmuoRezultatas 1970 Kanų kino festivalis geriausia aktorė Ottavia Piccolo  Auksinė palmės šakelė Mauro Bolognini David di Donatello geriausias filmas  specialus apdovanojimas Ottavia Piccolo Massimo Ranieri  Globo d'orogeriausias proveržio vaidmuo Massimo Ranieri Ottavia PiccoloGolden Goblets geriausias naujas aktorius Massimo Ranieri  1971 Nastro d‘Argento geriausia aktorėOttavia Piccolo geriausia scenografija Guido Josia  geriausia antrojo plano aktorė Lucia Bose  geriausia muzika Ennio Morricone  geriausia kinematografija Ennio Guarnieri  geriausi kostiumai Piero Tosi 

Kategorija:1970 filmai
Kategorija:Italijos filmai
Kategorija:Dramos